recursal/SuperWikiNEXT-32B huggingface dataset:
כוס גלאגי
**גלג** או **גלגי** (בדנית: gløgg, שוודית: glögg ובפינית: glögi) הוא משקה אלכוהולי מתובל המוגש חם. הגלאגי הראשון שהוכן היה למעשה ליקר מתובל, והוא נצרך על ידי שליחים ואנשי הדואר שרכבו על סוסים או על מגלשיים במזג אוויר קר בסקנדינביה.

את משקה הגלאגי מכינים תחילה על ידי הרתחת מים והוספת תבלינים לתוכם. לאחר שהנוזל מבעבע מסננים אותו ומוסיפים לו מיץ ענבי שועל, יין או ליקר צלול. במטבח הפיני, נהוג להכין את המשקה בתיבול ציפורן, קינמון וזנגביל. תבלינים אחרים בהם נעשה שימוש הם קליפת תפוז והל. לעיתים מוסיפים למשקה צימוקים או שקדים.

בחנויות בהם ניתן לקנות גלאגי תעשייתי, הגלאגי יכיל מיץ ענבים או מיץ ענבי שועל, תערובת של מיצי פירות, מיץ תפוחים או יין. הגלאגי יכול להתבסס גם על רום. מחממים היטב לקונים את הגלאגי אם הוא מבוסס על מיצים טבעיים, אך אם הגלאגי מבוסס על משקה אלכוהולי אין להרתיח את המשקה. נהוג להוסיף צימוקים שלמים או שקדים למשקה עם חימומו או מיד לפני צריכתו.

בפינלנד ישנם שלושה סוגים של גלאגי: גלאגי נטול אלכוהול, גלאגי עם מעט אלכוהול וגלאגי עתיר אלכוהול. גלאגי ללא אלכוהול נחשב למשקה לילדים, אך כיום נהיה פופולרי גם בקרב מבוגרים. גלאגי עתיר אלכוהול יכול להכיל עד 22% אלכוהול במשקה.

מאז תחילה המאה ה-19, הגלאגי היה למשקה האלכוהלי החורפי לגבר, חיממו ועירבבו אותו עם מיץ, סירופ ולעיתים גם עם ליקר או פונץ'. הגלאגי הגיע לפינלנד משוודיה. בסוף המאה ה-19 היה נהוג להוסיף לגלאגי אך ורק משקאות אלכוהוליים, אך בשל איסור על צריכת אלכוהול באותה תקופה כמעט שהפסיקו לשתות את המשקה. כאשר חוק היובש בוטל בשנות השלושים, הגלאגי פורסם במגזינים פינים ושוודים, ובשנות החמישים והשישים נהפך למשקה אלכוהולי המזוהה עם המטבח הפיני והמטבח השוודי. שתיית גלאגי נהפכה למנהג של חג המולד ברחבי פינלנד.

שמו הפיני של המשקה, גלאגי (glögi) נגזר משמו השוודי, גלוג (glögg), שהוא נגזרת של הביטוי glödgat vin שפירושו יין חם בשוודית.

ראו גם
------

* יין מתובל

קישורים חיצוניים
----------------

ויקישיתוף מדיה וקבצים בנושא **גלג** בוויקישיתוף

הערות שוליים
------------

1. ↑  צריכת אלכוהול בפינלנד בחג המולד
משאבת מזרק לשימוש במעבדה.
**משאבת מזרק** היא משאבת עירוי (אנ') קטנה (חלק מהמשאבות כוללות גם יכולת עירוי ושאיבה), המשמשת לאספקה הדרגתית של כמויות נוזלים קטנות (עם תרופות או בלי) לחולה או לשימוש במחקר כימי וביו-רפואי.

היישומים כוללים טוויה אלקטרונית, ריסוס אלקטרוליטי, מיקרו-דיאליזה, מיקרופלואידיקה, זילוח איברים ורקמות, חלוקה, מהילה והזרמת נוזלים.

שימוש נוסף במשאבת מזרק הוא בטיפול פליאטיבי, לאספקה מתמשכת של משככי כאבים, תרופות אנטימטריות (תרופות לדיכוי בחילות והקאות) ותרופות אחרות. שימוש זה מונע תקופות בהן רמות התרופות בדם הן גבוהות מדי או נמוכות מדי, ואת השימוש בטבליות מרובות (במיוחד אצל אנשים המתקשים בבליעה). מכיוון שהתרופות ניתנות באופן תת-עורי, תחום היישום הוא כמעט בלתי מוגבל, אם כי בצקת עלולה להפריע לפעולה של תרופות מסוימות.

משאבות מזרק יעילות גם להעברת תרופות בעירוי לדם תוך מספר דקות. במקרה של תרופה שיש לספק אותה לאט לאט במהלך מספר דקות, מכשיר זה חוסך זמן לצוות ומפחית שגיאות.

משאבות מזרק שימושיות גם ביישומים מיקרו-פלואידיים, כמו תכנון ובדיקת מיקרו-ריאקטורים(אנ'), וגם בכימיה לצורך שילוב איטי של נפח קבוע של נוזלים בתמיסה.

קישורים חיצוניים
----------------

ויקישיתוף מדיה וקבצים בנושא **משאבת מזרק** בוויקישיתוף
**יונאס איינרי קולקה** (פינית: **Joonas Einari Kolkka**; נולד ב-28 בספטמבר 1974 בלאהטי) הוא כדורגלן עבר פיני, המשחק בעמדת הקיצוני השמאלי. הוא נחשב לשחקן שעושה את עבודתו היעילה באגף, וממעט יחסית להבקיע שערים.

קריירה
------

קולקה החל את הקריירה שלו בקבוצת מיפה מליגת העל הפינית, וזכה עם הקבוצה בגביע הפיני בשנת 1995. באותה שנה הוא עבר לקבוצת וילם II מהליגה ההולנדית, וכעבור שלוש שנים עבר לפ.ס.וו. איינדהובן. עם איינדהובן זכה קולקה בשתי אליפויות הולנד רצופות, בשנים 2001 ו-2001, ובנוסף הופיע לראשונה בקריירה בליגת האלופות. לאחר מכן הוא עבר לפנאתינאיקוס מהליגה היוונית, ושיחק בה במשך שנתיים.

ב-2003 עבר קולקה לבורוסיה מנשנגלדבך הגרמנית, ובשנים הבאות החליף קבוצה מדי עונה. ב-2004 הוא עבר לקריסטל פאלאס מהפרמייר ליג, ולא הצליח למנוע את ירידת הקבוצה לליגת המשנה. ב-2005 עבר לדן האג, ובעונת 2006/2007 עבר לפיינורד, במדיה כבש שלושה שערים והעפיל לפלייאוף על ההעפלה לגביע אופ"א. בקיץ 2007 עבר קולקה לנאק ברדה, בה הוא שיחק 4 שנים. בקיץ 2011 חזר לווילם II, ולאחר עונה חתם בהאריות ההולנדים מטקסס מהליגה השלישית בארצות הברית. בדצמבר 2012 בגיל 38 פרש מכדורגל.

קולקה הוא מהשחקנים החשובים של הנבחרת הלאומית של פינלנד. הוא ערך את הופעת הבכורה שלו במשחק מול נבחרת אסטוניה באוקטובר 1994, ומאז ערך 92 הופעות וכבש 11 שערים. הוא השתתף עם הנבחרת במספר טורנירי מוקדמות של גביע העולם ואליפות אירופה, אך מעולם לא הצליח להעפיל לטורניר גמר. ההישג הקרוב ביותר היה במוקדמות יורו 2008, כאשר פינלנד סיימה במקום הרביעי והייתה זקוקה רק לניצחון על פורטוגל כדי להעפיל לטורניר.

תארים
-----

* הגביע הפיני: 1995
* אליפות הולנד: 1999/2000, 2000/2001

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
* פרופיל וסטטיסטיקות(הקישור אינו פעיל) באתר Soccernet
* קריירה בנבחרת הלאומית באתר rsssf
**חנן פדידה** (נולד ב-1 בדצמבר 1981) הוא כדורגלן עבר ישראלי ששיחק בעמדת החלוץ, וכיום מאמן הפועל גדרה מליגה ב'.

קריירה ככדורגלן
---------------

פדידה גדל באשדוד והחל לשחק כדורגל במחלקת הנוער של מכבי עירוני אשדוד. בעונת 1998/1999 ערך את הופעת הבכורה שלו בקבוצה הבוגרת, במשחק מול מכבי פתח תקווה, ב-20 בפברואר 1999 הבקיע את שער הבכורה שלו בקריירה, בניצחון 1–0 על מכבי פתח תקווה. כאשר סיים את גיל הנוער עבר לשחק בקבוצה המאוחדת מועדון ספורט אשדוד, ובעונת 1999/2000 לשחקן מפתח כאשר רשם 26 הופעות בהן כבש שני שערים. בעונת 2000/2001 שותף בכל המשחקים של הקבוצה בליגה. לאחר ששחקן העבר אמיל ולב ראה את פדידה והתרשם ממנו הוא המליץ עליו ללבסקי סופיה, וביוני 2003 הושאל לקבוצה מליגת העל הבולגרית תמורת 47 אלף דולר. במחזור השמיני שוחרר פדידה מלבסקי לאחר שלא הצליח להתאקלם במועדון, וב-11 בדצמבר 2003 חתם בבית"ר ירושלים עד לסיום העונה עם אופציה לעונה נוספת. כעבור שלושה ימים ערך את הופעת הבכורה שלו במועדון, בניצחון 1–0 נגד מכבי חיפה.

ב-2 בנובמבר 2005 חתם פדידה בהפועל באר שבע ששיחקה אז בליגה הלאומית. במהלך שנותיו בבאר שבע היה פדידה שחקן מפתח ובתום עונת 2008/2009 עלה עם הקבוצה בחזרה לליגת העל אחרי ארבע עונות בליגה השנייה. ב-9 ביולי 2010 חתם פדידה בהפועל אשקלון, העולה החדשה לליגת העל. פדידה לא הצליח להשתלב בקבוצה, ובינואר 2011 שב לליגה הלאומית וחתם בהפועל כפר סבא עד לסיום העונה.

ב-16 בספטמבר 2011 חתם פדידה במכבי קריית מלאכי מליגה א'. בקיץ 2012 חתם בהפועל מרמורק, שיחק במהלך חודש דצמבר במכבי עירוני בת ים, ואז חזר להפועל מרמורק. ב-20 בדצמבר 2014 הודיע על פרישה ממשחק פעיל למרות זאת לאחר הפרישה הוא רשם 3 הופעות במדי הפועל אזור בה שימש כמנהל מקצועי. ב-11 באוגוסט 2015 חזר מפרישה כאשר חתם בהפועל אדומים אשדוד שקמה מחדש בליגה ג'. בדצמבר שוחרר מהמועדון וחתם במ.ס. באר שבע מליגה ב'.

קריירה כמאמן
------------

בתחילת עונת 2016/2017 מונה פדידה למנהל המקצועי של בני יפו מליגה א', ולקראת סוף דצמבר 2016 תפס את תפקיד המאמן. במשחק הבכורה שלו ניצחה הקבוצה 2–1 את מ.ס. שיכון המזרח. לאחר חודשיים פדידה חזר לתפקידו כמנהל מקצועי.

ב-31 במאי 2018 מונה פדידה למאמן הפועל בני אשדוד מליגה ג'.

באוקטובר 2019 מונה למאמן הפועל גדרה מליגה ב'.

כיום מאמן בקבוצת נערים ג' במכבי עירוני אשדוד.

חיים אישיים
-----------

פדידה נשוי בשנית לטל, ולהם 2 ילדים משותפים. בנוסף, יש לו 4 ילדים מנישואיו הראשונים.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* אבי נעים, חנן פדידה מנסה לחזור לכדורגל אחרי מות האחות, באתר ynet, 26 במאי 2011

הערות שוליים
------------

1. ↑  משה גוזגל, אשדוד: חנן פדידה חתם בלבסקי סופיה, באתר ynet, 26 ביוני 2003
2. ↑  גור מוטולה, בית"ר ירושלים: חנן פדידה חתם עד סוף העונה, באתר ynet, 11 בדצמבר 2003
3. ↑  חיים זלקאי, הפועל ב"ש: פדידה חתם, אלמושנינו סיכם, אוליברה בדרך, באתר nrg‏, 2 בנובמבר 2005
4. ↑  אסף מרגלית, ‏חנן פדידה חתם בהפועל אשקלון, שניר גואטה בדרך, באתר ONE‏, 9 ביולי 2010
5. ↑  יגאל ברמן, ‏חנן פדידה חתם בקריית מלאכי: ירידה לצורך עלייה, באתר ONE‏, 16 בספטמבר 2011
6. ↑  שלמה אשר-חיים, בחזרה לפסגה, באתר גולר, ‏8 בדצמבר 2012
7. ↑  מיכאל וייסרמן, חנן פדידה הודיע על פרישה מכדורגל, באתר דאבל פס, 20 בדצמבר 2011
8. ↑  אביחי חיים, חנן פדידה חתם בהפועל אשדוד, באתר גולר, 11 באוגוסט 2015
9. ↑  יוסי איטח, חנן פדידה חזר לבאר שבע, באתר eyoya‏, 17 בינואר 2016
10. ↑  אוהד רון, חנן פדידה סגר כמאמן הפועל אשדוד מליגה ג', באתר גולר, 31 במאי 2018
פחם פעיל
**פחם פעיל** הוא צורה של פחמן, אשר מעובד בצורה המעניקה לו נקבוביות רבות, ולפיכך שטח פנים רב, המשמש לספיחת חומרים שונים או לתגובות כימיות. בשל הכמות הרבה של הנקבוביות המיקרוסקופיות, ל-1 גרם של פחמן פעיל יש שטח פנים שנע בין 300 ל-2,000 מ"ר

יעילות הפחמן הפעיל נקבעת בעיקר לפי שטח הפנים, אך גם הרכב כימי שונה יכול לשפר את יכולת הספיחה. הפחם הפעיל מופק בדרך כלל מפחם עץ.

מאפיינים
--------

פחם גחלים פעיל כפי שנראה תחת מיקרוסקופ אלקטרונים
תחת מיקרוסקופ אלקטרונים ניתן לראות כי המבנה של פחמן פעיל איננו מסודר, והוא מפותל ומלא נקבוביות. ייתכנו אזורים שלמים שבהם שתי שכבות גרפיט, אשר מפרידים ביניהם כמה ננומטרים בודדים. הפחם הפעיל מסוגל לספוח חומרים ביעילות כיוון שהוא נקשר לחומרים בעזרת קשרי ואן דר ואלס.

מאידך, פחמן פעיל אינו נקשר ביעילות לחומרים מסוימים, כגון אלכוהול, חומצות ובסיסים חזקים, מתכות ורוב החומרים האנאורגנים, כמו נתרן, ליתיום, ברזל, עופרת, ארסן, פלואור, וחומצה בורית. 

### אפיון יכולת הספיחה

המדד הבסיסי ביותר על מנת לאפיין את ביצועי הפחם הפעיל מתבצע בעזרת יוד (Iodine number/value), והוא מעיד בעיקר על יכולת הספיחה של מולקולות קטנות ושטח הפנים הכולל של הפחם. זהו מדד לתוכן החללים המיקרוסקופים (עד 2 ננומטר) שמתמלאים על ידי ספיחת יוד מתמיסה. המדד מייצג את כמות היוד הנספג בגרם פחם פעיל, והוא ביחידות מ"ג/גרם, כאשר הטווח האופייני לפחם פעיל נע בין 500 ל-1,200 מ"ג/גרם.
על מנת לבדוק יכולת ספיחת מולקולות גדולות משתמשים במולסה וטאנין.

שימושים
-------

פחם פעיל משמש לטיהור גזים, הפקת וגימור זהב ומתכות שונות, טיהור מים, טיהור משקאות אלכוהוליים, רפואה, טיהור שפכים, מסנני אוויר (פילטרים) במסכות גז ומסכות סינון אוויר, הלבנת שיניים ועוד.

בהתאם למחקר שבוצע ביפן פחם פעיל עוזר לחולי תסמונת צחנת הדג.

קישורים חיצוניים
----------------

ויקישיתוף מדיה וקבצים בנושא **פחם פעיל** בוויקישיתוף
* פחם פעיל, באתר אנציקלופדיה בריטניקה (באנגלית)

הערות שוליים
------------

1. ↑  Hiroshi Yamazaki, Masaki Fujieda, Masahiro Togashi, Tetsuya Saito, Effects of the dietary supplements, activated charcoal and copper chlorophyllin, on urinary excretion of trimethylamine in Japanese trimethylaminuria patients, **Life Sciences** 74, 2004-04-16, עמ' 2739–2747 doi: 10.1016/j.lfs.2003.10.022

|  |  |
| --- | --- |
| בקרת זהויות עריכת הנתון בוויקינתונים | 
* GND: 4000977-4
* NDL: 00565134

 |
**איגוד הכדורגל האמריקאי לנשים** (באנגלית: **Women's United Soccer Association** או בקיצור **WUSA**) הייתה ליגת כדורגל נשים אמריקאית שפעלה במשך שלוש עונות בתחילת העשור הראשון של המאה ה-21. הליגה הייתה ליגת הנשים הראשונה בעולם שבה כל השחקניות היו מקצועניות וקיבלו שכר על עבודתן. הליגה נוסדה בפברואר 2000, כאשר העונה הראשונה נפתחה באפריל 2001, בהשתתפות שמונה קבוצות. ב-15 בספטמבר 2003, מעט אחרי סיום העונה השלישית, התפרקה הליגה עקב חובות כספיים של מאה מיליון דולר.

היסטוריה
--------

### הקמה

ב-10 ביולי 1999, זכתה נבחרת הנשים של ארצות הברית בגביע העולמי. כתוצאה מהזכייה, החלה התעניינות הולכת וגוברת בכדורגל הנשים בארצות הברית. עשרים משחקניות הנבחרת כשביניהן מיה האם, מישל אקרס, קריסטין לילי וטיפני מילברט, רצו לנצל את ההזדמנות והחליטו על הקמת ליגת כדורגל מקצוענית שתפעל במדינתן. בעזרתו של ג'ון הנדריקס, בעליו של ערוץ דיסקברי, הם גייסו כספים ותומכים, ובשנת 2001 יצאה הליגה לדרך כששמונה קבוצות משחקות בה. עם הקמתה, הצטרפו לליגה כל כוכבות הכדורגל העולמי כשבראשן ניתן היה למצוא את בירגיט פרינץ, צ'רמיין הופר, הומארה סאווה, סון ון והאגה רייסה.

### פירוק

ב-15 בספטמבר 2003, לאחר שלוש שנות פעילות, פורקה הליגה בעקבות קשיים כלכליים קשים. כבר בסוף העונה הראשונה, בזבזו ראשי הליגה 40 מיליון דולר שהיו אמורים להספיק עד לסוף העונה החמישית. אף על פי שהשחקניות הסכימו לקצץ כ-30 אחוז משכרן, המצב לא השתפר והליגה לא יכלה להמשיך להתקיים. בנוסף לבעיות הכספיות, שידורי הליגה בטלוויזיה לא משכו רייטינג והקהל לא הגיע למגרשים.

עם התפרקות הליגה, הפכו ליגות המשנה האמריקאיות (הדבליו-ליג והפרמייר ליג האמריקאית) למבוקשות, והרבה מאוד שחקניות של ה-WUSA עזבו לליגות אלו. רק שש שנים לאחר מכן, עם הקמתה של ה-WPS, חזרה להיות ליגת כדורגל נשים מקצוענית בארצות הברית.

סיכום עונות הליגה
-----------------

גביע המייסדות (על שמן של 20 הכדורגלניות שהקימו את הליגה) הוא התואר בו זוכה הקבוצה שמנצחת בפלייאוף הליגה. מחזיקת הגביע נחשבת כאלופת הליגה.

| עונה | זוכה | תוצאה | סגנית | עיר מארחת | מלכת השערים | מלכת הבישולים | השחקנית המצטיינת של העונה |
| --- | --- | --- | --- | --- | --- | --- | --- |
| 2001 | ביי אריאה סייבר'רייס | 3–32-4 בפנדלים | אטלנטה ביט | פוקסבורו, מסצ'וסטס | ארצות הבריתארצות הברית טיפני מילברט (16) | ארצות הבריתארצות הברית קריסטין לילי (10)ברזילברזיל סיסי (10) | ארצות הבריתארצות הברית טיפני מילברט |
| 2002 | קרוליינה קארג' | 2-3 | וושינגטון פרידום | אטלנטה, ג'ורג'יה | ברזילברזיל קאטיה (15) | גרמניהגרמניה מארן מיינרט (15) | צרפתצרפת מרינט פישון |
| 2003 | וושינגטון פרידום | 2–1 | אטלנטה ביט | סן דייגו, קליפורניה | נורווגיהנורווגיה דאגני מלגרן (14)צרפתצרפת מרינט פישון (14) | ארצות הבריתארצות הברית מיה האם (11) | גרמניהגרמניה מארן מיינרט |
|

קישורים חיצוניים
----------------

ויקישיתוף מדיה וקבצים בנושא **WUSA** בוויקישיתוף

הערות שוליים
------------

1. ↑  ‏ Confident, yes, but can new league survive?, באתר sportsbusinessdaily‏, 2 במרץ 2009
2. ↑  ‏ Hamm's imprint made on new women's soccer league, באתר USA Today‏, 18 בינואר 2008

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2003106109
* VIAF: 132727456
* WorldCat: lccn-n2003106109

 |
**מיקאל פוטה** (בצרפתית: **Mickaël Poté**; נולד ב-24 בספטמבר 1984) הוא כדורגלן בניני המשחק במגוסטה טורק גוצ'ו בעמדת החלוץ.

קריירת מועדונים
---------------

פוטה התחיל את הקריירה שלו בגרנובל ובגיל 19 הצטרף לקבוצה הבוגרת. בקיץ 2004 חתם בקאן בה שיחק שלוש שנים. בקיץ 2007 חתם בקלרמון.

ב-26 ביוני 2009 חתם בניס מליגת העל הצרפתית. בניס, פוטה לא מצא את מקומו וב-2 בינואר 2011 הושאל ללה מאן עד לסיום העונה.

באוגוסט 2011 עזב לראשונה את גרמניה וחתם בדינמו דרזדן מהבונדסליגה השנייה. בקיץ 2014 חתם באומוניה ניקוסיה מליגת העל הקפריסאית בה כבש 17 שערים בעונת 2014/2015 והיה מלך השערים של הליגה בעונה זו.

בקיץ 2015 חתם באדנה דמירספור מהליגה הטורקית הראשונה בה שיחק שתי עונות ובשתי עונות אלו זכה בתואר "מלך השערים" כאשר בעונה הראשונה כבש 23 שערים ועונה אחרי 24 שערים.

בקיץ 2017 חזר לקפריסין כאשר חתם באפואל ניקוסיה. ב-17 באוקטובר 2017 פוטה כבש את שער הבכורה שלו בליגת האלופות בתיקו 1–1 נגד בורוסיה דורטמונד באצטדיון GSP. שבועיים לאחר מכן כבש גם בגומלין בזיגנאל אידונה פארק.

בקיץ 2018 פוטה חזר לאדנה דמירספור.

ב-3 ביולי 2019, פוטה חתם בארזורומספור.

ב-8 בספטמבר 2021 פוטה חתם במנמנספור.

קרייר בנבחרת
------------

פוטה שנולד בצרפת החליט לנצל את שורשיו הבנינים ולייצג את נבחרת בנין. ב-7 בספטמבר 2008 ערך את הופעת הבכורה שלו בנבחרת בניצחון 3–2 נגד אנגולה. פוטה השתתף עם הנבחרת בגביע אפריקה לאומות 2010.

ב-5 בספטמבר 2010 כבש את שער הבכורה שלו בנבחרת בתיקו 1–1 נגד בורונדי. הוא המשיך לשחק בנבחרת ואף השתתף בגביע אפריקה לאומות 2019 בה כבש את המצד הראשון שלו בנבחרת במשחק הראשון בטורני נגד גאנה. משחק שהסתיים בתיקו 2–2.

קישורים חיצוניים
----------------

ויקישיתוף מדיה וקבצים בנושא **מיקאל פוטה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת בנין – גביע אפריקה לאומות 2019** |
| --- |
| 1 פארנולה • 
2 בראזה • 
3 אדנון • 
4 אנאנה • 
5 סלומון • 
6 ורדון • 
7 ג'יגלה • 
8 אדאוטי • 
9 מונייה • 
10 פוטה • 
11 אימורו • 
12 קיקי •
13 עאדילהו • 
14 סוקו •
15 ד'אלמיידה •
16 אלאגבה •
17 ססנון •
18 סייבו •
19 סגבה-אזנקפו •
20 דוסו •
21 קוסי •
22 פאסינו •
23 קאקפו •
מאמן: דוסייר | בניןבנין |
מיקום הים הבלארי
 גבולות הים הבלארי
**הים הבלארי** (בקטלאנית ובספרדית: *Mar Balear*) הידוע גם בשם **הים האיברי**, הוא גוף מים בים התיכון בין האיים הבלאריים ויבשת ספרד. נהר האברו זורם לתוך ים קטן זה.

איים וארכיפלגים
---------------

האיים הבלאריים מחולקים לשתי קבוצות: האיים הגימנסיים בצפון מזרח, איי האורן בדרום מערב.

### האיים הגימנסיים

* מנורקה
* מיורקה
* קבררה (אנ')

### איי האורן

* איביזה
* פורמנטרה

 האיון אס ודרה (סנט גוז'ף דה סה טליה, איביזה)

היקף
----

ארגון ההידרוגרפיה הבין-לאומי מגדיר את גבולות הים הבלארי באופן הבא:

> בין האיים הבאלריים לחוף ספרד, תחום:
> 
>  
> 
> בדרום מערב: קו מקייפ סנט אנטוני, קהילת ולנסיה (38°50′N 0°12′E﻿ / ﻿38.833°N 0.200°E﻿ / 38.833; 0.200) עד קייפ ברברייה, הקצה דרום מערבי של פורמנטרה (האיים הבלאריים).
> 
> 
> בדרום מזרח: החוף הדרומי של פורמנטרה, משם קו העובר דרך פונטה רוטג'ה, שהוא קצה הגבול המזרחי, עד לקצה הדרומי של האי קבברה, האיים הבלאריים (39°07′N 2°54′E﻿ / ﻿39.117°N 2.900°E﻿ / 39.117; 2.900) ואיילה דה איירה, בקצה הדרומי של מנורקה.
> 
> 
> בצפון מזרח: החוף המזרחי של מנורקה מעלה עד למגדלור פבריטקס (40°00′N 4°14′E﻿ / ﻿40.000°N 4.233°E﻿ / 40.000; 4.233) ומשם בקו עד מגדלור סנט סבסטיה בקטלוניה (41°54′N 3°10′E﻿ / ﻿41.900°N 3.167°E﻿ / 41.900; 3.167). 
> 
> 
> 

*

הערות שוליים
------------

1. ↑  "Balearic Sea". *WorldAtlas* (באנגלית אמריקאית). 2021-03-21. נבדק ב-2023-07-30.
2. ↑  C.Michael Hogan. 2011. *Balearic Sea*. Encyclopedia of Earth. Eds. P.Saundry & C.J.Cleveland. National Council for Science and the Environment. Washington DC
3. ↑  "Balearic Islands Map balearic islands sea islands - Worldatlas.com". *www.worldatlas.com* (באנגלית). נבדק ב-2017-11-09.
4. ↑  "Limits of Oceans and Seas, 3rd edition" (PDF). International Hydrographic Organization. 1953. נבדק ב-6 במאי 2020. `{{cite web}}`:  (עזרה)
**כָּל דְּעָבִיד רַחְמָנָא - לְטַב עָבִיד** הוא ביטוי ארמי שמשמעו: "כל מה שעושה הקב"ה - לטובה הוא עושה זאת" (מילולית: "כל שעושה הרחמן לטובה עושה"). ביטוי זה, המיוחס לרבי עקיבא, מתאר אמונה אבסולוטית בכל מעשיו של הקב"ה שהם נועדו לטוב, אף אם בראייה עכשווית נראה שהם רעים, וכן מתאר ביטוי זה ביטחון מלא בכל הנקרה בדרכו של האדם.

מקור הביטוי
-----------

מקורו של הביטוי הוא בתלמוד, שם מובא סיפור על רבי עקיבא שכאשר הלך בדרך והגיע לעיר אחת ותושביה סירבו לארחו, אמר לעצמו: "כל מה שעושה הקב"ה לאדם - זה לטובתו"; הלך רבי עקיבא ונשכב לישון בשדות. היו עמו תרנגולת (להעיר אותו מהשינה), וחמור (לשאת משאות) ונר (כדי ללמוד בלילה). באה רוח וכיבתה את הנר, ואז בא חתול ואכל את התרנגול ולאחר מכן בא אריה וטרף את החמור. רבי עקיבא הגיב בסיסמה "כל מה שעושה הקב"ה - לטובה". באותו לילה בא גדוד רומאי לעיר, פשט עליה ושבה את בני העיר, ובכך הוברר לו שכל המקרים המצערים הללו - היו לטובתו. רש"י מוסיף ואומר ש"אילו היה נר דלוק היה הגייס רואה אותי ואילו היה החמור נוער או התרנגול קורא היה הגייס בא ושובה אותי".

> 
> אמר רב הונא אמר רב משום רבי מאיר וכן תנא משמיה דר' עקיבא לעולם יהא אדם רגיל לומר כל דעביד רחמנא לטב עביד כי הא דרבי עקיבא דהוה קאזיל באורחא מטא לההיא מתא בעא אושפיזא לא יהבי ליה אמר כל דעביד רחמנא לטב אזל ובת בדברא והוה בהדיה תרנגולא וחמרא ושרגא אתא זיקא כבייה לשרגא אתא שונרא אכליה לתרנגולא אתא אריה אכליה לחמרא אמר כל דעביד רחמנא לטב ביה בליליא אתא גייסא שבייה למתא אמר להו לאו אמרי לכו כל מה שעושה הקדוש ברוך הוא הכל לטובה?!
> 
> 
> 
> 

בהתאם לדברי התלמוד, נפסק בשולחן ערוך: "לעולם יהא אדם רגיל לומר: כל מה דעביד רחמנא, לטב עביד". פסיקה זו עוררה את תמיהתם של הפרשנים, מהסיבה שספר השולחן ערוך עוסק יותר בענייני הלכה ופחות בענייני השקפה, רבים מהם ראו בכך את הנחיצות של השימוש באידיאה זו ביהדות עד כדי כך שהיה צריך לחרוג מהקו המנחה של ספרו כדי לכתוב זאת[דרוש מקור].

תפיסות דומות
------------

בשירת האזינו בספר דברים נכתב "הַצּוּר תָּמִים פָּעֳלוֹ, כִּי כָל דְּרָכָיו מִשְׁפָּט, אֵל אֱמוּנָה וְאֵין עָוֶל, צַדִּיק וְיָשָׁר הוּא". על פי התפיסה המתוארת בפסוק כל מעשי האל מושלמים, ולא יוצא ממנו חוסר צדק ועוול.

בתלמוד מסופר כי מקור שמו של התנא מהדור השני של התנאים נחום איש גמזו היה מפני שהייתה לו אמונה תמימה, ובכל מה שאירע לו הוא היה אומר "גם זו לטובה".

בימינו קיבל הביטוי שינויים נוספים: הכל לטובה, הכל דבש.

ראו גם
------

* רבי עקיבא
* ביטחון (יהדות)
* נחום איש גמזו

קישורים חיצוניים
----------------

ויקימילון ערך מילוני בנושא **כל דעביד רחמנא לטב עביד,**  בוויקימילון

הערות שוליים
------------

1. ↑  הביטוי המקורי בתלמוד הוא ללא המילה "מה" או "מאי". (נפוצה גם הגרסה "כל **מה** דעביד רחמנא לטב עביד" וכן "כל **מאי** דעביד רחמנא לטב עביד")
2. ↑  תלמוד בבלי, מסכת ברכות, דף ס', עמוד ב'
3. ↑  שולחן ערוך, אורח חיים, סימן ר"ל, סעיף ה'
4. ↑  ספר דברים, פרק ל"ב, פסוק ד'
5. ↑  תלמוד בבלי, מסכת תענית, דף כ"א, עמוד א'
**קלי לה ברוק** (באנגלית: **Kelly LeBrock**; נולדה ב-24 במרץ 1960) היא שחקנית ודוגמנית אמריקאית.

ביוגרפיה
--------

לה ברוק נולדה בניו יורק לאם אירית ואב קנדי-צרפתי, היא גדלה בשכונת קנזינגטון בלונדון. היא החלה את קריירת הדוגמנות שלה בגיל שש עשרה שהופיע במגזין ווג, לאחר מכן היא חתמה על חוזה עם מותג האופנה כריסטיאן דיור, היא הופיעה על מספר רב של מגזינים ושונים והייתה מזוהה עם פרסומת השמפו של חברת "פנטן" בכיכובה.

היא גילמה את הדמות המרכזית של האישה עם השמלה האדומה בסרט האישה באדום, לאחר מכן שיחקה בסרט הנעורים "Weird Science", בשני הסרטים הייתה בתפקיד אישה המהווה מושא לפנטזיה.

ב-1990 הופיעה לצד בעלה סטיבן סיגל בסרט "Hard to Kill", ב-1993 שיחקה את אשתו של מייקל יורק בסרט הסאטירה "Wrongfully Accused", ב-1995 שיחקה בתפקיד הראשי במערבון "Hard Bounty".

חיים אישיים
-----------

בשנת 1984 התחתנה עם מפיק הסרטים והמסעדן ויקטור דריי והם התגרשו כעבור שנתיים. ב-1987 נישאה לקולנוען סטיבן סיגל ונולדו להם שלושה ילדים, וב-1996 התגרשו. בשנת 2007 נישאה בשלישית לבנקאי ההשקעות פרד סטק והשניים התגרשו כעבור שנה.

לה ברוק מתגוררת בקליפורניה.

קישורים חיצוניים
----------------

ויקישיתוף מדיה וקבצים בנושא **קלי לה ברוק** בוויקישיתוף
* קלי לה ברוק, ברשת החברתית אקס (טוויטר)
* קלי לה ברוק, במסד הנתונים הקולנועיים IMDb (באנגלית)
* קלי לה ברוק, באתר AllMovie (באנגלית)
* קלי לה ברוק, באתר Rotten Tomatoes (באנגלית)
* קלי לה ברוק, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1498021
* BnF: cb140433394 (data)
* GND: 1061877892
* ISNI: 0000 0001 1766 0791
* LCCN: no97047832
* NKC: xx0164659
* NLP: a0000001636264
* VIAF: 61151165
* WorldCat: lccn-no97047832

 |
**הלנים** (Έλληνες) הוא הכינוי לכלל השבטים ממוצא הודו אירופי שאכלסו את יוון החל מאמצע האלף השני לפנה"ס.

מקור השם הלנים הוא כנראה משם של שבט קטן ששכן בדרומה של תסליה באזור שנקרא הלאס. הפלישה הדורית, שהתרחשה כנראה בסוף האלף השני לפנה"ס, הביאה להתפשטות השם גם לאזורים דרומיים יותר. הכינוי הלנים מוזכר אצל הומרוס רק פעמיים, כאשר לרוב הוא משתמש בכינויים "אכאים", "דנאים" או "ארגיוים" על מנת לתאר את כלל העם היווני.

המשוררים הסיודוס וארכילוכוס, בני המאות ה-8 וה-7 לפנה"ס, השתמשו כבר באופן קבוע בכינוי הלנים או פאנהלנים, בכתביהם כאשר התייחסו לכלל העם היווני. נראה שבמהלך המאה ה-7 לפנה"ס הכינוי הלנים נעשה רווח ומקובל בכל חלקי יוון, כפי שניתן לראות מכך שהשופטים במשחקים האולימפיים כונו "שופטי ההלנים".

לפי המיתולוגיה היוונית מקור השם הלנים הוא בשמו של בנם הבכור של דאוקליון ופירה, "הלנוס". לפי האגדה, דאקוליון ופירה היו הניצולים היחידים ממבול שהוריד זאוס, אבי האלים, על מנת להשמיד את הגזע האנושי. הלנוס, בנם, נחשב כאבי הגזע ההלני ובניו, לאבות השבטים ההלנים השונים. 

ההלנים הורכבו מ-4 שבטים עיקריים: איונים, איולים, דורים ואכאים. אלו נבדלו זה מזה בלשונם, תרבותם, דתם ובהתפשטותם הגאוגרפית ביוון ומאוחר יותר ברחבי ארצות אגן הים התיכון. נראה שהחל מאמצע האלף ה-2 לפנה"ס, החלו שבטים אלו חודרים בגלים גלים ליוון מכיוון צפון, תוך כדי שהם דוחקים או מתמזגים עם הילידים המקוריים של הארץ, הפלאסגים ועם בני התרבות המיקנית ששלטו עד אז בארץ זו.

בסוף האלף ה-1 לפנה"ס[דרושה הבהרה], גל חדש של שבטים הלנים, הדורים, החל לנדוד לתוך יוון, תוך שהוא דוחק בשבטים האחרים,[דרושה הבהרה] לגלי הגירה מיוון גופה אל המערב, אל אסיה הקטנה [דרושה הבהרה]. ההלנים המשיכו במסורות של הגירה, התפשטות והקמת מושבות לאורך כל ההיסטוריה שלהם, מהגעתם הראשונה ליוון ועד שלהי התקופה ההלניסטית ונציגים מקרב כל 4 השבטים השונים הגיעו לכל קצוות העולם המוכר בתקופה ההיא, מהודו ועד ספרד.

השם *הלאס* משמש כשמה של יוון בעת העתיקה, וגם בימינו – כשמה של יוון המודרנית. המונח הלניזם נטבע בעת החדשה על ידי החוקר הגרמני יוליוס ולהאוזן על בסיס שמם הקדום של היוונים (המונח מתועד לראשונה כבר בעת העתיקה, בספר מקבים ב, ככינוי למתיוונים, וכניגוד למונח "יהדות").

לקריאה נוספת
------------

* F. W. Walbank, The Problem of Greek Nationality, Phoenix, Vol. 5, No. 2 (Summer, 1951), pp. 41-60

הערות שוליים
------------

1. ↑  הומרוס, תרגום: אברהם ארואטי, רביעי, **אודיסיאה**, ירושלים: י"ל מאגנס, 2012, עמ' 95, 98
2. ↑  לפי אפי זיו, **מיתולוגיה עכשיו**, עמ' 84, הוצאת עם עובד, 2003.
**יאיר מיכאלי** (נולד ב-13 בספטמבר 1944) הוא שייט ישראלי בעבר. הוא התחרה לאורך הקריירה במפרשיות מדגם 420 וההולנדי המעופף.

מיכאלי ושותפו יצחק ניר היו השייטים הישראלים הראשונים שהשתתפו במשחקים האולימפיים.

קריירה
------

בשנת 1968, מיכאלי זכה במדליית הארד באליפות העולם למפרשיות מדגם 420 בתחרות היחידים. באליפות העולם בשנת 1970 שנערכה בתל אביב, מיכאלי זכה שוב במדליית ארד בתחרות היחידים במפרשיות מדגם 420.

באפריל 1972, מיכאלי ושותפו יצחק ניר השתתפו בתחרות בינלאומית למפרשיות מדגם ההולנדי המעופף, שם הם השיגו את הקריטריון האולימפי לאולימפיאדת מינכן 1972 וזכו להיות השייטים הישראלים הראשונים שמשתתפים במשחקים האולימפיים.

יחד עם יצחק ניר, מיכאלי ייצג את ישראל באולימפיאדת מינכן בתחרות המפרשיות מדגם ההולנדי המעופף (אנ'). השיוטים התקיימו בחופי העיר קיל, 900 קילומטרים ממינכן. מיכאלי וניר השתתפו בשישה שיוטים אך לא לקחו חלק בשיוט השביעי והאחרון עקב טבח הספורטאים במינכן. הם סיימו במקום ה-26. לאחר הטבח ממשלת ישראל החליטה לפרוש מהמשחקים ולהחזיר לארץ את הספורטאים הנותרים. מיכאלי, ניר וההלך הישראלי שאול לדני רצו להישאר עד טקס הנעילה של המשחקים, כדי להראות שהם לא עוזבים "עם הזנב בין הרגליים", אך בסופו של דבר נאלצו להסכים לדרישת הממשלה.

לקראת אולימפיאדת מונטריאול 1976, מיכאלי ושותפו החדש גילי אמיר הפסידו את המקום במשחקים האולימפיים ליהודה מעיין ויואל סלע הצעירים.

קישורים חיצוניים
----------------

* יאיר מיכאלי, באתר olympedia.org
* פרופיל וסטטיסטיקות (אורכב 16.12.2012 בארכיון Wayback Machine) באתר sports-reference.com.
* פרופיל באתר איגוד השיט הבינלאומי.

הערות שוליים
------------

1. 1 2  פרופיל וסטטיסטיקות באתר sports-reference.com
2. ↑  "תוך שנתיים נגיע לשורה הראשונה בעולם", 13 באוגוסט 1968, מעריב
3. ↑  הישגים בינלאומיים בדגם 420, אתר איגוד השיט בישראל
4. 1 2  אריה לבנת, ‏ "1972: The Unfinished Sailing Competition", ‏ 9 במרץ 2012, הארץ
5. ↑  תוצאות דגם ההולנדי המעופף, מינכן 1972, אתר 'Sports Reference'
6. ↑  דני בורשבסקי, "זאת לא רק יריבות, זו מלחמה", 25 בפברואר 2011, וואלה! NEWS

|  משלחת ישראל לאולימפיאדת מינכן (1972)  |
| --- |
| אתלטיקה **אתלטיקה** | אסתר רוט-שחמורוב • שאול לדני |
| היאבקות **היאבקות** | אליעזר חלפין • מרק סלבין • גד צברי |
| הרמת משקולות **הרמת משקולות** | דוד ברגר • זאב פרידמן • יוסף רומנו |
| סיף **סיף** | דן אלון • יהודה וינשטיין |
| קליעה **קליעה** | הנרי הרשקוביץ • זליג שטרוך |
| שחייה **שחייה** | שלומית ניר |
| שיט **שיט** | יאיר מיכאלי • יצחק ניר |
**לירון דיאמנט** (נולד ב-4 באפריל 1990) הוא כדורגלן עבר ישראלי ששיחק בעמדת החלוץ.

קריירה
------

דיאמנט גדל במחלקת הנוער של הפועל רמת גן ולאחר מכן שיחק גם במחלקת הנוער של מכבי תל אביב. בעונת 2007/2008 עלה דיאמנט לקבוצה הבוגרת של מכבי תל אביב, וערך הופעה אחת בליגת העל וחמש הופעות בגביע הטוטו.

לקראת עונת 2008/2009 חתם דיאמנט על חוזה לשלוש שנים במכבי פתח תקווה, אך בעונה זו שיחק רק עם קבוצת הנוער של המועדון. בעונת 2009/2010 הושאל לקבוצת הכח עמידר רמת גן מהליגה הלאומית, במדיה הבקיע 14 שערים בכל המסגרות. בעונה הבאה האריך את חוזהו במכבי פתח תקווה בשלוש שנים נוספות, אך לאחר מכן רכשה הפועל רמת גן את כרטיסו של דיאמנט, ושם שיחק בעונת 2010/2011. בתום העונה ירד עם הקבוצה לליגה הלאומית.

לפני תחילת עונת 2011/2012 החל להתאמן עם הפועל תל אביב וסיכם על הצטרפותו לקבוצה, אך לאחר שבועיים שוחרר. באוגוסט 2011 חתם דיאמנט לשתי עונות בבית"ר ירושלים. ב-20 בספטמבר 2012 חתם במכבי הרצליה מהליגה הלאומית.

לקראת עונת 2013/2014 חזר דיאמנט להפועל רמת גן. לאחר ששיחק במדיה שלוש שנים נוספות בליגה הלאומית עזב את המועדון בקיץ 2016, ולמעשה פרש ממשחק פעיל.

לדיאמנט ארבע הופעות במדי הנבחרת הצעירה של ישראל, שלוש הופעות במדי נבחרת הנוער, ארבע הופעות במדי הנבחרת עד גיל 18, ושלוש הופעות במדי נבחרת הנערים.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* משה בוקר, מי מאיים על מאמן בית"ר, אלי כהן?, באתר הארץ, 2 באוקטובר 2012

הערות שוליים
------------

1. ↑  לירון דיאמנט חתם לשלוש שנים במכבי פתח תקווה, באתר וואלה!
2. ↑  הסכימו לא להסכים: זהבי שוחרר מהפועל תל אביב, מאת נרי ברנר, באתר ynet
3. ↑  הפועל תל אביב: אוהדים לקשטן: "נעשה לך את המוות בבלומפילד", מאת עמית גולדשטיין, באתר וואלה!
**כדורסל נשים בישראל** הוא ענף ספורט נשים קבוצתי הפופולרי והמצליח ביותר בישראל. כ-4,000 ילדות, נערות ובוגרות משחקות בו, יותר מבכל ענף ספורט אחר. ליגת העל בכדורסל נשים היא הליגה המובילה בישראל, והיחידה שמשודרת בשידורים ישירים ובאופן קבוע.

מבנה
----

ליגות כדורסל הנשים בישראל מחולק לפי רמה מקצועית. ליגה א' היא הנמוכה ביותר, מעליה יש את הליגה הארצית, הליגה לאומית, והליגה הטובה ביותר היא ליגת העל בכדורסל נשים שהוקמת בשנת 1958. לכל ליגה שיטת משחק שונה ובכול ליגה מספר שונה של קבוצות.

מבנה הקבוצה בליגת העל כולל שחקניות זרות ושחקניות ישראליות. כיום אפשר שתהיינה שלוש שחקניות זרות בקבוצה ותשחקנה בו זמנית על המגרש שתי שחקניות זרות בלבד,

היסטוריה
--------

מאז הקמת הליגה ועד עונת 1979/1980 זכתה מכבי תל אביב ב-11 אליפויות ואחריה הפועל תל אביב עם 7 אליפויות. בשנות ה-80 בלטה הפועל תל אביב כשזכתה באליפויות בכל עונה למעט עונות 1980/1981 ו-1982/1983 שהפסידה לרמת חן.

בעשור הראשון למדינת ישראל השתתפה נבחרת ישראל בכדורסל נשים ב"אליפות אירופה ואגן הים התיכון" שנערכה בבודפשט וסיימה במקום ה-11 מתוך 12. בגלל הישגיה הדלים, לא השתתפה הנבחרת באליפות עד שנת 1968, ובהמשך עד שנת 1991. בשנת 1991 נבחרת ישראל נבחרה לארח את אליפות אירופה והטורניר נערך בתל אביב. ישראל ניצחה במשחק אחד וסיימה במקום השמיני. לעובדה שהטורניר נערך בישראל הייתה השפעה רבה על ספורט הנשים.

שנות ה-90 היו שנות השיא של פריחת כדורסל הנשים בישראל. מועדונים כמו אליצור חולון, אליצור רמלה, א.ס. רמת השרון, מכבי רעננה ומכבי רמת חן החלו לבסס את מעמדן בליגה. בעשור זכתה באליפות 5 פעמים אליצור חולון ו-3 פעמים אליצור רמלה. כן רשמו הקבוצות הצלחות בזירה האירופית: בשנת 1998 הגיעה אליצור רמלה לשלב חצי הגמר בגביע אירופה; בשנת 1991 א.ס רמת השרון הגיע לשלב הגמר בגביע רונקטי ובשנת 2001 הגיע לשלב חצי הגמר גביע אירופה לאלופות.

בשנות ה-2000 הקבוצות הבולטות הן א.ס רמת השרון, אליצור רמלה ומכבי בנות אשדוד. בשנת 2011 קבוצת אליצור רמלה זכתה ביורוקאפ.

קשיי מימון
----------

הקושי המרכזי הוא מימון, שהוא דל ביחס לתקציב שקיבלו הגברים. מספר שחקניות הכדורסל מגיע ל-20% בלבד כלל הספורטאים.

בשנת 1994 התכנסה וועדת בן-דרור, שהוקמה על מנת לקבוע קריטריונים בחלוקת כספי המועצה להסדר הימורים בספורט והחליטה להמליץ כי הכספים המגיעים מהטוטו, יחולקו באופן שווה בין ספורט הנשים וספורט הגברים ואף נקבעה העדפה מתקנת של בשיעור של 10% לטובת ספורט הנשים.

משנות ה-2000 התחילה צמיחה של הכדורסל נשים בעיקר כי התחילו ספונסרים פרטיים להשקיע בקבוצות הנשים. אם כי בעשור השני של המאה ה-21 סובלות קבוצות הנשים בישראל ממצב פיננסי קשה. בשנים האחרונות שכל פתיחת עונה מתקשה מינהלת הליגה להבטיח את קיומה הכלכלי. נושא זה נידון בבג"ץ בשנת 2016 בטענה כי הליגה מופלית מבחינה תקציבית ביחס לכדורגל ולכדורסל גברים. כתוצאה מהגשת העתירה התחייב משרד התרבות והספורט לחתום על הסכם שיווק מתחדש רב שנתי בין המנהלת לפרויקט אתנה וכן להכפלה פי שלושה של התמיכות הכספיות הישירות המועברות מהמועצה להסדר ההימורים לקבוצות ליגת העל, שנקראת על כך "ליגת אתנה Winner".

קישורים חיצוניים
----------------

* כדורסל נשים בישראל, נאוה ליברמן
* התפתחות כדורסל הנשים בישראל, בועז טייב

הערות שוליים
------------

1. 1 2  ניצן צבי כהן, ‏זה לא רק ספורט, באתר דבר העובדים בארץ ישראל, 27 בספטמבר 2016
2. ↑  מערכת וואלה! ספורט‏, כדורסל נשים: אליצור רמלה זכתה בגביע היורוקאפ, באתר וואלה!‏, 25 במרץ 2011
**בן לוז** (נולד ב-18 בפברואר 1978) הוא כדורגלן עבר ישראלי ששיחק בעמדת הקשר ההתקפי.

קריירה
------

לוז התחיל את הקריירה בקבוצת הנוער של מכבי תל אביב. בעונת 1994/1995 ערך את משחקו הראשון בקבוצה הבוגרת, כאשר הוא בן 16 וחצי בלבד, מול מכבי פתח תקווה. על אף גילו הצעיר, כבש את שער הניצחון, השער הראשון שלו בליגת העל, בדקה השנייה של המשחק. לוז נפצע בדקה ה-18 של המשחק והוחלף. כעבור שבועיים פתח שוב בהרכב, וכבש שער ניצחון נוסף, הפעם מול הפועל באר שבע. בתום העונה זכה עם הקבוצה באליפות, ועונה לאחר מכן זכה עמה בדאבל. לוז שיחק במועדון במשך 6 עונות ובקיץ 2000 עזב את הקבוצה ועבר להפועל חיפה בה שיחק מספר משחקים בודדים וממנה עבר לבני יהודה תל אביב, שבסיום העונה ירדה לליגה השנייה. 

בעונת 2001/2002 עבר לוז להפועל תל אביב ושותף בכ-21 משחקי ליגה בהם כבש 5 שערים ובישל עוד 4. בנוסף, היה לוז שותף לזכיית הקבוצה בגביע הטוטו ולאחד מהישגי השיא של קבוצה ישראלית, כאשר קבוצתו העפילה לרבע גמר גביע אופ"א. בעונת 2002/2003 שותף ב-32 משחקים, כבש 10 שערים ובישל עוד 6 ואף סיים כמלך השערים של הקבוצה. בעונה זו זומן לוז לראשונה לנבחרת ישראל. לוז הופיע פעמיים במדי הנבחרת. ב-12 בפברואר 2002 ערך את הופעת הבכורה שלו במשחק ידידות מול נבחרת ארמניה. חודש לאחר מכן שותף גם במשחק ידידות מול נבחרת מולדובה. בסיום העונה לוז היה בין השחקנים הרבים שעזבו את הפועל תל אביב באותו הקיץ, וחזר לקדנציה שנייה בבני יהודה.

בקדנציה השנייה בבני יהודה שיחק במשך כשתי עונות וחצי. בחצי העונה הראשונה שלו בקבוצה היה מהשחקנים הטובים בליגת העל, אך נפצע וסיים את העונה כבר בינואר. גם בעונה שלאחר מכן היה מהשחקנים המובילים ואף שימש כקפטן הקבוצה. במהלך עונת 2005/2006 איבד את מקומו בהרכב הקבוצה. במהלך שתי הקדנציות בבני יהודה כבש 17 שערים ב-74 הופעות. בהמשך עבר להפועל כפר סבא והיה מבין השותפים להשארת הקבוצה בליגה. בכפר סבא שיחק שתי עונות וחצי ובסיומן ירדה כפר סבא לליגה הלאומית. 

לקראת עונת 2008/2009 חזר לוז לקדנציה שנייה בהפועל תל אביב, כשעבר לקבוצה יחד עם חבריו מהפועל כפר סבא - סמואל יבואה, אביחי ידין ודאגלס דה סילבה. בעונה זו סיים עם הפועל תל אביב במקום השני בליגה.

בקיץ 2009 חתם בן לוז בעולה החדשה לליגת העל הפועל רמת גן. לוז לא הספיק להשאיר חותם בקבוצתו החדשה וב-24 בנובמבר 2009 הודיע לוז על פרישתו מהמשחק בעקבות פציעה בקרסולו.

לוז הקים וניהל חברה לניכיון המחאות, בבעלות אשתו וכדורגלן העבר אלון חלפון. בסוף 2012 הורשע בהסדר טיעון בהלבנת הון, ונדון לשישה חודשים מאסר על תנאי ולקנס של 50,000 ש"ח.

תארים
-----

מכבי תל אביב
* אליפויות: 1994/1995, 1995/1996
* גביע המדינה: 1995/1996
* גביע הטוטו: 1998/1999

הפועל תל אביב
* גביע הטוטו: 2001/2002

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams
* משה גוזגל, בן לוז: מטאור בבלומפילד, באתר ynet, ‏17 באוגוסט 2001
* יניב קובוביץ', הארץ, הקלף המנצח של הפועל תל אביב, באתר וואלה!, ‏28 בינואר 2009

הערות שוליים
------------

1. ↑  סוף עצוב לקריירה: בן לוז פורש מכדורגל, באתר ONE, ‏ 24 בינואר 2009
2. ↑  איתמר לוין, בן לוז הורשע באי זיהוי מקבלי נכיון צ'קים, באתר News1, ‏9 בדצמבר 2012
**איש מכירות** (או **מוכרן**) הוא אדם העוסק במכירה של מוצרים או שירותים ללקוחות וללקוחות פוטנציאליים.

בהתאם לסוג המוצר או השירות, המכירה נעשית לעיתים במקום עבודתו של איש המכירות, ולעיתים במקום עבודתו של הלקוח. דוגמאות:

* איש מכירות שתפקידו למכור דירות בבניין חדש מבצע את עבודתו בבניין או בסמוך לו, כדי שיוכל להראות את האתר ללקוחות פוטנציאליים.
* מוכרן בחנות מוכר את מוצרי החנות לקונים המגיעים אליה.
* סוכן נוסע הוא איש מכירות העובר בין לקוחות פוטנציאליים ברחבי אזור פעולתו, ומציע להם את סחורתו.

מכירה נעשית במפגש פנים אל פנים בין איש המכירות ללקוח, או בקשר לא ישיר, כגון מכירה באמצעות טלפון או דואר אלקטרוני. שיטת מכירה נוספת, המוכתבת על ידי הלקוח, היא מענה למכרז, שלפיו מחליט הלקוח על הספק הזוכה מבין כל הספקים שענו למכרז. מרכיב מרכזי בעבודתו של איש המכירות הוא שכנוע הלקוח הפוטנציאלי להסכים למכירה המוצעת לו. כאשר מדובר במכירה של מוצר מורכב מתלווה אל איש המכירות מומחה טכני, המוסיף מידע טכני על המידע השיווקי. תהליך המכירה כולל לעיתים הדגמה של המוצר הנמכר (למשל נסיעת מבחן בתהליך המכירה של מכונית).

איש מכירות הוא בדרך כלל עובד של הארגון שאת סחורתו הוא מוכר, אך ישנם גם אנשי מכירות הפועלים בנפרד מהארגון שאת סחורתו הם מוכרים. סוכן ביטוח הוא למעשה איש מכירות של חברות הביטוח שהוא מייצג. מתווך נדל"ן הוא למעשה איש מכירות המייצג את בעלי הדירות העומדות למכירה.

כתמריץ להגברת המכירות שכרו של איש מכירות שכיר מכיל בדרך כלל מרכיב של עמלות המחושב בהתאם למכירותיו. התמורה לאנשי מכירות עצמאיים היא בדרך כלל בשיעור מסוים ממכירותיהם.

את פעילותו של איש המכירות מקדימה ומלווה פעילות שיווק, שמטרתה להביא את המוצר הנמכר לידיעתם של הלקוחות הפוטנציאליים, למשל באמצעות פרסומת. לידים מספקים לאיש המכירות פרטים של לקוחות פוטנציאליים, לשם יצירת קשר אתם.

הכשרת אנשי מכירות נעשית בקורסים המוצעים על ידי גופים להכשרה מקצועית, שאליהם נלווית הכשרה תוך כדי עבודה.

קישורים חיצוניים
----------------

ויקישיתוף מדיה וקבצים בנושא **איש מכירות** בוויקישיתוף
* איך להיות איש שיווק טוב?, באתר "לימודים ישראל"
* 10 כללים לאנשי מכירות מעולים, באתר "ברק לעסקים"
* אנשי מכירות, דף שער בספרייה הלאומית

הערות שוליים
------------

1. ↑  מוֹכְרָן, באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553431905171
* GND: 4126928-7
* LCCN: sh85116732
* NKC: ph921173

 |
**אלברט רוסטי** (**Albert Rösti**; נולד ב-7 באוגוסט 1967) הוא פוליטיקאי ויזם שווייצרי, המכהן מינואר 2023 כחבר המועצה הפדרלית של שווייץ. הוא עמד בעבר בראש מפלגת העם השווייצרית.

ביוגרפיה
--------

אלברט רוסטי גדל בקנטון ברן ולמד אגרונומיה במכון הטכנולוגי של ציריך. בהמשך למד לתואר שני במנהל עסקים באוניברסיטת רוצ'סטר שבארצות הברית.

בשנים 1998–‏2006 עבד רוסטי במחלקת הכלכלה של קנטון ברן. לאחר מכן היה למנהל יצרני החלב השווייצריים. מאז 2013 הוא הבעלים והמנהל של חברת ייעוץ עסקי ופוליטי.

בשנים 2007–‏2014 כיהן רוסטי כנשיא שירות המידע של ארגוני החקלאות השווייצרים. ב-2014 הוא נבחר לנשיא ארגון Action for a Sensible Energy Policy Switzerland (AVES). במאי 2015 מונה לנשיא Swiss Oil, איגוד סוחרי הדלק השווייצרי.

רוסטי מתגורר באיטנדורף (אנ') שבקנטון ברן, נשוי ואב לשני ילדים.

### קריירה פוליטית

בשנים 2000–‏2007 כיהן רוסטי כנשיא סניף איטנדורף של מפלגת העם השווייצרית. מ-2008 הוא היה חבר המועצה המקומית של איטנדורף, ובשנת 2014 הוא הפך לראש עיריית איטנדורף.

רוסטי התמודד ללא הצלחה בבחירות לממשלת קנטון ברן. הוא נבחר לראשונה בבחירות הפדרליות בשווייץ בשנת 2011 למועצה הלאומית, הבית התחתון של הפרלמנט. בבחירות הפדרליות ב-2015 היה רוסטי מנהל הקמפיין של מפלגתו. סניף ברן של המפלגה בחר ברוסטי כמועמד למועצת הקנטונים בבחירות 2015, אך הוא הסיר את מועמדותו למועצה שבועיים לאחר מכן. הוא כיהן חבר המועצה הלאומית עד 31 בדצמבר 2022.

ב-23 באפריל 2016 נבחר רוסטי פה אחד כיושב ראש מפלגת העם וכיהן בתפקיד עד שנת 2020.

ב-7 בדצמבר 2022 נבחר רוסטי לחבר המועצה הפדרלית, במקומו של אולי מאורר. הוא נכנס לתפקידו ב-1 בינואר 2023, ומונה לראש המחלקה לאיכות הסביבה, התחבורה, האנרגיה והתקשורת.

קישורים חיצוניים
----------------

ויקישיתוף מדיה וקבצים בנושא **אלברט רסטי** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* אלברט רוסטי באתר מועצת הברית של שווייץ
* אלברט רוסטי באתר אספת הברית של שווייץ

| חברי מועצת הברית של שווייץ |
| --- |
| 

|  |  |
| --- | --- |
| **נשיא שווייץ: אלן ברסה**
סגן הנשיא: ויולה אמהרד
ראש המחלקה לכספים: קארין קלר-סוטר
• ראש המחלקה לסביבה, תחבורה, אנרגיה ותקשורת: אלברט רוסטי
• ראש מחלקת הפנים: אלן ברסה
• ראש המחלקה לעניינים כלכליים, חינוך ומחקר: גי פרמלן
• ראש המחלקה לענייני חוץ: איניאציו קאסיס
• ראש המחלקה לביטחון, הגנה אזרחית וספורט: ויולה אמהרד
• ראש מחלקת המשפטים והמשטרה: אליזבת באום-שניידר |  |

 |
**חואן פבלו קולינאס פרראס** (בספרדית: **Juan Pablo Colinas Ferreras**; נולד ב-2 בספטמבר 1978), הידוע בשם **חואן פבלו**, הוא כדורגלן עבר ספרדי ששיחק בעמדת השוער, וכיום מאמן שוערים במכבי תל אביב.

קריירה
------

חואן פבלו נולד בלאון שבקסטיליה ולאון בספרד והחל את הקריירה בקבוצה המקומית קולטורל לאונסה. בשנת 2000 חתם בדפורטיבו אלבס ועד לשנת 2002 שימש כשוער קבוצת המילואים של המועדון, אז עבר לקבוצה הבכירה שם שימש כשוער משנה ועד לשנת 2005 רשם 15 הופעות בקבוצה.

בשנת 2005 עבר לנומנסיה, ששיחקה אז בליגה הראשונה בה שיחק שתי עונות בהן רשם 70 הופעות. בעונת 2007/2008 עבר לטנריפה אך בסיומה חזר לעונה נוספת בנומנסיה. במחזור הראשון של עונת 2008/2009, התארחה ברצלונה באצטדיון "הציפורים הקטנות" של נומנסיה כשפפ גוארדיולה עורך את הופעתו הראשונה כמאמן הקבוצה. הוא נטל חלק במשחק וקבוצתו השיגה ניצחון היסטורי 1-0 על האלופה לעתיד.

בשנת 2009 עבר לשחק בספורטינג חיחון תמורת 600 אלף אירו. בעונת 2010/2011 הגיעה קבוצתו למשחק חוץ מול ריאל מדריד באצטדיון סנטיאגו ברנבאו, משחק בו שמר על שער נקי והוביל את קבוצתו לניצחון סנסציוני 1-0. בסיום המשחק אמר עליו מאמן ריאל ז'וזה מוריניו: "השוער שלהם היה פשוט מדהים הערב. הוא נתן הופעה שאני לא זוכר כבר זמן רב, אם לא השוער שלהם ברור שהיינו מנצחים".
חואן פבלו שיחק במועדון ארבע עונות, כששלוש הראשונות בליגה הראשונה והאחרונה, 2012/2013, בליגה השנייה.

ביולי 2013 הגיע לישראל וחתם במכבי תל אביב. ב-17 ביולי 2013 ערך את הופעת הבכורה שלו במדי הקבוצה, בניצחון החוץ על גיור במסגרת מוקדמות ליגת האלופות. הוא היה שותף בהעפלת מכבי תל אביב לליגה האירופית והגעתה לשלבי הנוקאאוט. בתום עונת 2013/2014 זכה עם הקבוצה באליפות, ובעונה שלאחר מכן הודח עם הקבוצה ממוקדמות המפעלים האירופאים אך בליגה זכה עמה בטרבל: אליפות נוספת, גביע המדינה (לאחר ניצחון 6-2 במשחק הגמר על הפועל באר שבע) וגביע הטוטו. בתחילת עונת 2015/2016 העפיל עם הקבוצה לשלב הבתים של ליגת האלופות לאחר שהדיחה את פ.צ. בזל, אך ב-29 באוגוסט 2015 החתימה הקבוצה את השוער הסרבי פרדרג ראיקוביץ', והוא שוחרר מהמועדון.

ב-12 בינואר 2016 חזר לקדנציה שלישית בנומנסיה, ובמדיה ערך ארבע הופעות עד תום העונה. ב-1 בספטמבר 2016 הודיע על פרישה ממשחק פעיל.

בפברואר 2017 חזר מפרישתו וחתם בא.א.ק. לרנקה מליגת העל הקפריסאית, עמה זכה בגביע הקפריסאי. בסיום עונת 2017/2018 פרש סופית.

ב-30 בינואר 2023 מונה למאמן השוערים במכבי תל אביב.

תארים
-----

מכבי תל אביב
* אליפות: 2013/2014, 2014/2015
* גביע המדינה: 2014/2015
* גביע הטוטו: 2014/2015

א.א.ק. לרנקה
* הגביע הקפריסאי: 2017/2018

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu
* "חואן פאבלו קולינאס", באתר מכביפדיה
* עמוד השחקן, באתר ההתאחדות לכדורגל בישראל

הערות שוליים
------------

1. ↑  השוער שהרס את השיא הענק של מוריניו בא למכבי, באתר ONE‏, 10 ביולי 2013
2. ↑  חואן פאבלו קולינאס סיכם לשנה, באתר מכבי תל אביב, 10 ביולי 2013
3. ↑  אתר למנויים בלבד עירד צפריר, סגור לי ת'פינה | חואן פאבלו: "חשבתי שמקומי במכבי מובטח", באתר הארץ, 1 בספטמבר 2015
4. ↑  יניב טוכמן‏, סגר מעגל: חואן פאבלו חזר למכבי תל אביב בתור מאמן השוערים, באתר וואלה!‏, 30 בינואר 2023
**מבצע איזבלה** הייתה תוכנית מגירה נאצית להשגת בסיסים בספרד ופורטוגל, ותוכננה לצאת לפועל אחרי הפלישה הגרמנית לברית המועצות, זאת במטרה להקשיח את המצור שהוטל על בריטניה. בסופו של דבר, עקב השינויים במהלך המלחמה, המבצע לא יצא לפועל.

רקע
---

אחרי נפילת צרפת, גרמניה שלטה בחלקים נרחבים באירופה מגבול צרפת-ספרד עד ברית המועצות. ספרד, שנטתה לצד מדינות הציר, קיימה מגעים עם גרמניה במטרה להצטרף אליהן, ומגעים אלו הולידו בין היתר את מבצע פליקס לכיבוש גיברלטר. עם זאת, שליט ספרד, פרנסיסקו פרנקו העלה במהלך ועידת אנדאי, בה נפגש עם היטלר, דרישות רבות ויקרות שהביאו את היטלר לוותר על צירופו למלחמה. גם אחרי המגעים הללו המשיכו הגרמנים לפעול בנושא חצי האי האיברי, וב-11 ביוני 1941 הוציא היטלר את דירקטיבה מס' 32, בה נכתב כי "בעתיד הקרוב, על ספרד יהיה להחליט אם היא מתכננת לשתף פעולה במלחמה נגד הבריטים או לא." בהמשך להוראתו של היטלר, החלו בפיקוד הגרמני לתכנן את כיבושן של ספרד, פורטוגל, גיברלטר, האיים האזוריים וכף ורדה.

עיקרי התוכנית
-------------

מבצע איזבלה הייתה תוכנית ראשונית לפלישה שבהמשך כונתה "מבצע אילונה". בדומה למבצע פליקס, התוכנית כללה פלישה לספרד, פורטוגל, גיברלטר, האיים האזוריים וכף ורדה. יחד עם זאת, הנחת המוצא שבידלה את מבצע איזבלה ממבצע פליקס הייתה שהכוחות הספרדיים יגלו אהדה לגרמנים וכי מהות הפלישה לספרד היא לסייע לכוחותיה למקרה של פלישה מצד בעלות הברית. כדי לאבטח את האגף הדרומי בפלישה, על הוורמאכט הוטל לכבוש את נמל דקר שהיה בשליטת צרפת של וישי.

המטרה האסטרטגית של המבצע הייתה לחסום בפני הבריטים את דרכי הגישה למזרח התיכון ולהודו. תעלת סואץ, מלטה וגיברלטר היו נקודות אסטרטגיות מבחינת הבריטים שכן בלעדיהן הים התיכון היה נחסם עבורם.

הכנות מבצעיות
-------------

על אף שהמבצע מעולם לא יצא לפועל, בזיכרונותיו כתב פרנץ האלדר כי בסיס לוגיסטי הוקם בבורדו, כהכנה למבצע איזבלה.

לקריאה נוספת
------------

* Christopher Chant (18 באוקטובר 2013). "Isabella". *The Encyclopedia of Codenames of World War II*. Routledge. p. 354. ISBN 978-1-134-64787-3. `{{cite encyclopedia}}`:  (עזרה)
* Gerard F. Rutan (1970). "Hitler's Frustrated Conquest". *University of Portland Review*. Portland: University of Portland. **22**: 3–17. ISSN 0041-9923. OCLC 655675137.
* Stanley G. Payne (1987). *The Franco regime, 1936–1975*. Univ of Wisconsin Press. p. 677.

קישורים חיצוניים
----------------

* Operation Isabella, Code Names

הערות שוליים
------------

1. ↑  Führer Directive 32, ויקיטקסט
**סילבריוס** (בלטינית: **Silverius**; מת ב-2 בדצמבר 537) כיהן כאפיפיור מ-8 ביוני 536 ועד חודש מרץ 537. לאחר מותו הוכרז כקדוש נוצרי.

ביוגרפיה
--------

סילבריוס היה בנו (מחוץ לנישואין) של האפיפיור הורמיסדס. סילבריוס נולד בטרם אביו הפך לכומר נוצרי.

למרות דרגתו הנמוכה בהיררכיה הכנסייתית, סילבריוס נבחר לתפקיד האפיפיור ב-8 ביוני 536, בתמיכת מלך האוסטרוגותים תאודאהאד, וזאת כחלק במאבקו של תאודאהאד בקיסרית האימפריה הביזנטית תאודורה אשר תמכה בבחירתו של ויגיליוס לתפקיד האפיפיור. סילבריוס נבחר לאחר מותו של קודמו, אגאפטוס הראשון בקונסטנטינופול במהלך ויכוח בדבר כהונתו של אנתימוס הראשון, הגמון קונסטנטינופול אשר הודח על ידי אגאפטוס בשל דעותיו המונופיזיטיות.

ב-9 בדצמבר 536 פלש הגנרל הביזנטיני בליסריוס לעיר רומא. ויטיגס, יורשו של תאודאהאד, מלך האוסטרוגותים, צר על העיר מספר חודשים, עד שתושביה גוועו ברעב.

במרץ 537 הודח סילבריוס בטענה שהתכתב עם ויטיגס על כניעת העיר, והפך לנזיר פשוט. סילבריוס הגיע לקונסטנטינופול, וביקש את עזרת הקיסר יוסטיניאנוס הראשון, אשר שלח אותו לרומא. בדרכו לרומא הוא נתפס על ידי ויגיליוס, אשר כלא אותו באי פאנדאטאריה (או, על פי הליבר פונטיפיקליס, בפלמרולה), שם הוא מת ב-20 ביוני 537.

הוא הוזכר כקדוש נוצרי לראשונה במאה ה-11, וכיום הוא הקדוש המגן של האי פונזה.

קישורים חיצוניים
----------------

ויקישיתוף מדיה וקבצים בנושא **סילבריוס** בוויקישיתוף
* קורות חיים
* סילבריוס, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**אגאפטוס הראשון** | **אפיפיור(רשימת האפיפיורים)** | **הבא**:**ויגיליוס** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397565105171
* BNE: XX5279267
* GND: 118797255
* ISNI: 0000 0000 0467 4150
* LCCN: n2008043527
* NKC: xx0025803
* VcBA: 495/53047
* VIAF: 12661473
* WorldCat: lccn-n2008043527

 |
**מיקי בר** (נולד ב-1956) הוא קצין בדרגת תת-אלוף במילואים בצה"ל, שירת כראש להק אוויר למסוקים ומפקד בסיס פלמחים. בעל צל"ש אלוף ממלחמת לבנון. לאחר שירות הקבע כיהן כסמנכ"ל בתעשייה האווירית.

ביוגרפיה
--------

בר נולד בחיפה וגדל בירושלים. ביולי 1974 התגייס לצה"ל והחל בקורס טיס אותו סיים בהצלחה במגמת מסוקים. הוא שובץ כטייס יסעור בטייסת דורסי הלילה. עבר קורס מדריכי טיסה בהצטיינות ופיקד על קורס אימון מבצעי של טייסי חיל האוויר, ב-1981 מונה לסמ"ט ב' (סגן מפקד הטייסת האחראי בין השאר על תוכניות, תרגילים ולוחות זמנים) בטייסת 123, טייסת מסוקי אנפה. 

במהלך מלחמת לבנון ביצע גיחות מבצעיות רבות באזורי הקרבות, במהלך הקרב על הבופור חילץ תחת אש פצועים מכוח חטיבת גולני במבצע עליו זכה בצל"ש אלוף ממפקד חיל האוויר. בר שהיה אמור לסיים את תפקידו באותה תקופה לטובת לימודי תואר ראשון, נשאר לשרת בסגן מפקד הטייסת לאחר שמחליפו נהרג במלחמה, שנה לאחר מכן קודם לסמ"ט א' וב-1984 יצא ללימודים. 

במהלך האינתיפאדה הראשונה שירת כראש מדור מסוקים במחלקת מבצעים במטה חיל האוויר. הוא היה חבר בצוות פיתוח של אמצעים לפיזור הפגנות ונשק אל הרג. במאי 1989 מונה למפקד טייסת 123 ולאחר מכן פיקד על מגמת מסוקים בבית הספר לטיסה. לאחר לימודי תואר שני שירת כסגן מפקד בסיס תל נוף וראש מחלקת קצינים במטה חיל האוויר. במהלך אסון השייטת היה משובץ בטייסת 160 וחיפה ממסוק AH-1 קוברה על חילוץ הנפגעים. בעקבות אסון המסוקים ב-1997 מונה בר להקים את להק האוויר למסוקים, הוא כיהן בתפקיד מספר חודשים עד שנקרא לפקד על בסיס פלמחים במקומו של שמואל אלדר שנהרג במרץ 1998 בתאונה אווירית. פיקד על הבסיס עד שנת 2000. במהלך שירותו כמפקד הבסיס שימש גם כמפעיל כלי טיס בלתי מאוישים. 

לאחר שירות הקבע מונה לסמנכ"ל התעשייה האווירית לישראל ומנהל חטיבת כלי טיס צבאיים. ב-2007 פרש מתפקידו ומונה ליועץ לנושאים אסטרטגיים למנכ"ל החברה. כמו כן מכהן כיו"ר דירקטוריון רשת בתי הספר אורט ישראל. ב-2017 הקים עם ארז אברמוב את חברת די.אס ריידר העוסקת בתחום כלי רכב חשמליים מיוחדים.

בר בעל תואר ראשון בכלכלה ותואר שני במדעי המדינה מהמכללה לביטחון לאומי.

קישורים חיצוניים
----------------

* ענת וושלר, ‏הולך הלאה, באתר חיל האוויר הישראלי, פברואר 2001
* אור יעקב, ‏אנפה, רות סוף, באתר חיל האוויר הישראלי, פברואר 2003
* שי רוזנפלד, ‏מעל המבצר, באתר חיל האוויר הישראלי, יוני 2012

הערות שוליים
------------

1. ↑  סמנכ"ל התעשייה האווירית מיקי בר מסיים תפקידו, אתר התעשייה האווירית, נובמבר 2006
2. ↑  מהפכה בניידות? צה"ל שוקל לשלב כלי רכב חשמליים בשדה הקרב, באתר וואלה!‏

| מפקדי בסיס פלמחים  |
| --- |
| 

|  |
| --- |
| בני פלד • אורי טלמור • עודד ארז • עוזי גרנות • נחמיה דגן • שאול שפי • ישראל יהלום • מוטי רגב • אפרים סגולי • שמואל אלדר • מיקי בר • אילן הרשקוביץ • שמעיה אביאלי • גבריאל שחור • איתי רייס • יואב לאור • נמרוד שפרוני • יואב עמירם • עומרי דור |

 |

| ראשי להק השתתפות ומסוקים בחיל האוויר |
| --- |
| 

|  |
| --- |
| מיקי בר • שלמה משיח • אילן הרשקוביץ • עמרי תמיר • יעקב שהרבני • דוד ברקי • ירון רוזן • ניר נין-נון • נעם ריף • מתן עדין |

 |